PMIndiaData/PMIndiaSum huggingface dataset:
జాతీయ ఓట‌ర్ల దినోత్స‌వం సందర్భంగా దేశ పౌరులు, ఓట‌ర్లు అంద‌రికీ ప్ర‌ధాన‌  మంత్రి శుభాకాంక్ష‌లు

జాతీయ ఓట‌ర్ల దినోత్స‌వాన్ని పుర‌స్క‌రించుకొని ప్ర‌ధాన‌ మంత్రి శ్రీ న‌రేంద్ర మోదీ దేశ పౌరులు, ఓట‌ర్లు అంద‌రికీ శుభాకాంక్ష‌లు తెలిపారు. “దేశ పౌరులు, ఓట‌ర్లంద‌రికీ జాతీయ ఓట‌ర్ల దినోత్స‌వ శుభాకాంక్ష‌లు. ఎల‌క్ష‌న్ క‌మిష‌న్ (ఇసి) చేస్తున్న అద్భుత ప్ర‌య‌త్నాలకు నా అభినంద‌న‌లు. ఈ ప్ర‌య‌త్నాలే మ‌న‌ దేశ ప్ర‌జాస్వామ్యాన్ని ప్ర‌బ‌లంగా నిలుపుతున్నాయి. ఈ సంవ‌త్స‌రం ప్రాతిప‌దిక‌గా తీసుకున్నటువంటి ‘సంఘ‌టిత మ‌రియు గుణాత్మ‌క భాగ‌స్వామ్యం’ ఓటింగ్ ప్ర‌క్రియ‌లో చురుకుగా పాలుపంచుకోవ‌డం ద్వారా మ‌న‌ ప్ర‌జాస్వామ్యాన్ని సుసంప‌న్నం చేసేందుకు మ‌రింత ఎక్కువ మంది పౌరుల‌కు ప్రేర‌ణ‌ను అందించ‌గ‌లుగుతుంది” అని ప్ర‌ధాన మంత్రి పేర్కొన్నారు.
ఇసిఒఎస్ఒసి యొక్క ఉన్నత స్థాయి విభాగాన్ని ఉద్దేశించి కీలకోపన్యాసమిచ్చిన ప్ర‌ధాన మంత్రి

ప్రధాన మంత్రి శ్రీ నరేంద్ర మోదీ 2020వ సంవత్సరం జూలై 17వ తేదీ శుక్రవారం నాడు న్యూ యార్క్ లో జరిగిన ఐక్య రాజ్య సమితి ఆర్థిక మరియు సామాజిక మండలి (ఇసిఒఎస్ఒసి) కి చెందిన ఉన్నత స్థాయి విభాగం యొక్క ఈ సంవత్సరపు సమావేశాన్ని ఉద్దేశించి వర్చువల్ మాధ్యమం ద్వారా కీలకోపన్యాసాన్ని ఇచ్చారు. భద్రత మండలి లో ఓ శాశ్వతేతర సభ్యత్వ దేశం గా (2021-22 పదవీకాలాని కి గాను) భారతదేశం జూన్ 17వ తేదీ నాడు ఎదురులేకుండా ఎన్నికైనప్పటి నుండి విస్తృత యుఎన్ సభ్యత్వదేశాల ను ఉద్దేశించి ప్రధాన మంత్రి ప్రసంగించడం ఇదే తొలిసారి. ‘‘కోవిడ్- 19 అనంతర బహుపక్షవాదం: 75వ వార్షికోత్సవ వేళ ఎటువంటి యుఎన్ యొక్క ఆవశ్యకత మనకు ఉన్నది’’ అనేది ఈ సంవత్సరం జరిగే ఉన్నత స్థాయి విభాగం యొక్క ఇతివృత్తం గా ఉన్నది. ఐక్య రాజ్య సమితి ని స్థాపించిన అనంతరం 75వ వార్షికోత్సవ వేళ యాదృచ్ఛికం గా చోటు చేసుకొంటున్నటువంటి ఇసిఒఎస్ఒసి యొక్క ఉన్నత స్థాయి విభాగ సదస్సు తాలూకు ఇతివృత్తం- ఐరాస భద్రత మండలి లో త్వరలో సభ్యత్వ సాధన అనేది భారతదేశం యొక్క ప్రాథమ్యం గా ఉండగా- ఆ ప్రాథమ్యాని కి అనుగుణం గా కూడాను ఉన్నది. కోవిడ్-19 తదనంతర జగత్తు లో ‘సంస్కరించిన బహుపక్షవాదం’ ఆవశ్యకత ఉందని, అది సమకాలిక ప్రపంచ వాస్తవికత ను ప్రతిబింబిస్తుందంటూ భారతదేశం ఇచ్చిన పిలుపు ను ప్రధాన మంత్రి పునరుద్ఘాటించారు. ఇసిఒఎస్ఒసి తో మరియు స్థిరాభివృద్ధి లక్ష్యాలు (ఎస్ డిజి) తో సహా ఐరాస అభివృద్ధి ప్రధాన కృషి తో భారతదేశాని కి దీర్ఘకాలం గా ఉన్నటువంటి అనుబంధాన్ని ప్రధాన మంత్రి తన ప్రసంగం లో మరొక మారు జ్ఞప్తి కి తెచ్చుకొన్నారు. ఏ ఒక్కరి ని వెనుకపట్టున వదలివేయకూడదు అంటున్న ఎస్ డిజి ప్రాణప్రద సూత్రం లో ప్రతిధ్వనిస్తున్నదని ఆయన చెప్పారు. భారతదేశం తన విశాల జనాభా యొక్క సామాజిక, ఆర్థిక సూచికల ను మెరుగుపరచడం లో సాధించిన సాఫల్యం ప్రపంచ ఎస్ డిజి లక్ష్యాల పైన ఒక మహత్వపూర్ణమైనటువంటి ప్రభావాన్ని ప్రసరిస్తుందని ప్రధాన మంత్రి వివరించారు. అభివృద్ధి చెందుతున్న ఇతర దేశాలు వాటి యొక్క ఎస్ డిజి లక్ష్యాల ను చేరుకోవడం లో ఆయా దేశాల కు సాయపడాలని భారతదేశం వచనబద్ధురాలు అయివుందని కూడా ఆయన చెప్పారు. భారతదేశం ప్రస్తుతం అనుసరిస్తున్నటువంటి అభివృద్ధి ప్రధానమైన కృషి ని గురించి కూడా ప్రధాన మంత్రి వివరించారు. ఈ క్రమం లో, ‘‘స్వచ్ఛ్ భారత్ అభియాన్’’ ద్వారా ఆరోగ్య రక్షణ సంబంధి విజ్ఞాన లభ్యత ను మెరుగుపరచడం, మహిళల కు సాధికారిత కల్పన, ఆర్థిక సేవల ను అందరి అందుబాటులో కి తీసుకు పోవడం, ఇంకా ‘‘హౌసింగ్ ఫార్ ఆల్’’ కార్యక్రమం, అలాగే ‘‘ఆయుష్మాన్ భారత్’’ ల వంటి ప్రముఖ పథకాల అండ దండల తో గృహాల లభ్యత ను, స్వాస్థ్య సంరక్షణ ను విస్తరించడం గురించి ఆయన పేర్కొన్నారు. పర్యావరణ సమతుల్యత ను కొనసాగించడం పట్ల, అలాగే జీవవైవిధ్య పరిరక్షణ పట్ల భారతదేశం వహిస్తున్న శ్రద్ధ ను గురించి కూడా ప్రధాన మంత్రి ప్రముఖం గా పేర్కొన్నారు. ఇంటర్ నేశనల్ సోలర్ అలయన్స్ మరియు కొయలిశన్ ఫార్ డిజాస్టర్ రిజిలియంట్ ఇన్ ఫ్రాస్ట్రక్చర్ ల స్థాపన లో భారతదేశం ప్రధాన పాత్ర ను పోషించిన సంగతి ని ఆయన గుర్తు చేశారు. భారతదేశం తన ప్రాంతం లో ప్రథమ అనుక్రియదారు దేశం భూమిక ను వహిస్తున్న సంగతి ని గురించి ప్రధాన మంత్రి మాట్లాడుతూ, వివిధ దేశాల కు భారత ప్రభుత్వం మరియు భారత ఔషధ నిర్మాణ కంపెనీ లు ఔషధాల సరఫరా కు పూచీ పడడాన్ని, అలాగే ఎస్ఎఎఆర్ సి సభ్యత్వ దేశాలన్నిటి కి కలిపి ఒక సంయుక్త ప్రతిస్పందన సంబంధి వ్యూహాన్ని సమన్వయపరచడాన్ని ప్రధాన మంత్రి గుర్తు చేశారు. ప్రధాన మంత్రి ఇసిఒఎస్ఒసి ని ఉద్దేశించి ప్రసంగించడం ఇప్పటికి ఇది రెండో సారి. ఇంతకు ముందు, 2016 వ సంవత్సరం జనవరి మాసం లో, ఇసిఒఎస్ఒసి యొక్క 70వ వార్షికోత్సవం జరిగిన సందర్భం లో ఆయన కీలకోపన్యాసాన్ని ఇచ్చారు.
శిక్ష పడిన వ్యక్తుల బదలాయింపు పై భారతదేశానికి, సోమాలియాకు మధ్య ఒప్పందానికి ఆమోదం తెలిపిన మంత్రివర్గం

శిక్ష పడిన వ్యక్తుల బదలాయింపు పై భారతదేశానికి, సోమాలియాకు మధ్య ఒప్పందం పై సంతకాలకు మరియు తదనంతర దృవీకరణకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. ఈ ఒప్పందం పై సంతాకాలు జరిగితే గనుక సోమాలియాలో జైలు శిక్ష అనుభవిస్తున్న ఖైదీలు, అలాగే భారతదేశంలో కారాగారవాస శిక్షను అనుభవిస్తున్న సోమాలీలు, వారి శిక్షా కాలంలో మిగిలిన భాగాన్ని వారి కుటుంబాలకు చేరువగా గడపడం కోసం వెసులుబాటు లభిస్తుంది. అంతేకాకుండా, ఇది ఆయా ఖైదీల సాంఘిక పునరావాసానికి కూడా వీలు కల్పిస్తుంది. శిక్ష పడిన వ్యక్తుల బదలాయింపు అంశంలో భారత ప్రభుత్వం ఇంతవరకు యునైటెడ్ కింగ్ డమ్, మారిషస్, బల్గేరియా, ఫ్రాన్స్, ఈజిప్ట్, శ్రీలంక, కంబోడియా, దక్షిణ కొరియా, సౌదీ అరేబియా, ఇరాన్, బంగ్లాదేశ్, బ్రెజిల్, ఇజ్రాయిల్, బోస్నియా & హెర్జెగోవినా, యుఎఇ, ఇటలీ, టర్కీ, మాల్దీవ్స్, థాయిలాండ్, రష్యన్ ఫెడరేషన్, కువైట్, వియత్ నామ్, ఆస్ట్రేలియా, హాంగ్ కాంగ్, కతర్, మంగోలియా, కజక్ స్థాన్, బహ్ రెయిన్ మరియు ఎస్టోనియా లతో ద్వైపాక్షిక ఒప్పందాలు కుదుర్చుకుంది. పూర్వరంగం: విదేశీ ఖైదీలను వారి శిక్షా కాలంలో మిగిలి వున్న కాలాన్ని పూర్తి చేయడం కోసం వారు జన్మించిన దేశానికి వారిని బదలాయించేందుకు ఉద్దేశించినటువంటి దేశీయ చట్టం ఏదీ కూడా 2004కు పూర్వం లేదు. ఇదే విధంగా భారతీయ మూలాలు కలిగిన వ్యక్తులను, ఏదైనా విదేశీ న్యాయస్థానం నేరం చేసినట్లు నిర్ధారిస్తే అటువంటి వ్యక్తులు వారి శిక్షా కాలాన్ని భారతదేశంలో పూర్తి చేసేటట్లుగా వారిని బదలాయించేందుకు ఎంటువంటి సర్దుబాటు కూడా లేదు. అటువంటి ఖైదీలను వారి మాతృ దేశాలకు బదలాయించడమనేది వారి సాంఘిక పునరావాసానికి మార్గాన్ని సుగమం చేయగలుగుతుంది. కాబట్టి, ఈ ప్రయోజనం నెరవేర్చడం కోసం రీపాట్రియేషన్ ఆఫ్ ప్రిసనర్స్ యాక్ట్ 2003కు చట్ట రూపం కల్పించారు. ఈ చట్టం లక్ష్యాలను సాధించాలంటే ఈ అంశంలో పరస్పర ప్రయోజనం కలిగివున్న దేశాలతో ఏదైనా ఒడంబడిక/ఒప్పందం కుదుర్చుకోవలసి ఉంటుంది. అటువంటి ఒడంబడిక/ఒప్పందాన్ని ఆధికారిక రాజ పత్రంలో ప్రకటించాలి కూడా.
ప్రధాన మంత్రికి ఫోన్ చేసి ఉరీ ఉగ్రవాద దాడి పై సంతాపం తెలిపిన  శ్రీ లంక అధ్యక్షుడు శ్రీ మైత్రిపాల సిరిసేన

ప్రధాన మంత్రి శ్రీ నరేంద్ర మోదీ తో శ్రీ లంక అధ్యక్షుడు శ్రీ మైత్రిపాల సిరిసేన కొద్ది సేపటి క్రితం టెలిఫోన్ లో సంభాషించారు. జమ్మూ – కశ్మీర్ లోని ఉరీలో జరిగిన ఉగ్రవాదుల దాడి ఘటన పట్ల శ్రీ మైత్రిపాల సిరిసేన సంతాపాన్ని వ్యక్తం చేశారు. సీమాంతర ఉగ్రవాద దాడిని అధ్యక్షుడు శ్రీ మైత్రిపాల సిరిసేన తీవ్రంగా ఖండించారు. అమరుల కుటుంబాలకు సానుభూతిని తెలియజేశారు. ఈ ప్రాంతంలో ఉగ్రవాద ఉపద్రవాన్ని అంతం చేసేందుకు ఈ ప్రాంత దేశాలన్నీ పరస్పరం స్థిర ప్రాతిపదికన సహకరించుకోవలసిన అవసరాన్ని గురించి ఇరువురు నేతలు మాట్లాడుకొన్నారు.
సీఆర్పీఎఫ్‌ తోటల పెంపకం కార్యక్రమంపై ప్ర‌ధానమంత్రి ప్రశంస

సీఆర్పీఎఫ్‌ సిబ్బంది తోటల పెంపకం కార్యక్రమం చేపట్టడాన్ని ప్రధానమంత్రి శ్రీ నరేంద్ర మోదీ ప్రశంసించారు. విశ్వనాథ క్షేత్రం, జ్ఞానవాపి భద్రత కోసం నియమితులైన సీఆర్పీఎఫ్‌ బృందం 75,000 మొక్కలు నాటడం యావద్దేశానికీ స్ఫూర్తినిస్తుంద ప్రధాని పేర్కొన్నారు. ఈ మేరకు ఒక ట్వీట్‌ ద్వారా పంపిన సందేశంలో: “సీఆర్పీఎఫ్‌ జవాన్లు ప్రదర్శించిన చొరవ ప్రతి ఒక్కరికీ స్ఫూర్తినిస్తుంది. భద్రతకు కాపలాదారుగానే కాకుండా పర్యావరణ పరిరక్షణ దిశగానూ వారి కృషి యావద్దేశానికీ ఒక ఉదాహరణగా నిలుస్తుంది… @crpfindia” అని ప్రధానమంత్రి పేర్కొన్నారు.
భార‌త‌దేశం మ‌రియు లిథువానియా ల మ‌ధ్య (ప‌ర‌దేశీ) దోషుల‌ను అప్ప‌గించే ఒడంబ‌డిక‌కు ఆమోదం తెలిపిన మంత్రివ‌ర్గం

భార‌త‌దేశం మ‌రియు లిథువానియా ల మ‌ధ్య (ప‌ర‌దేశీ) దోషుల‌ను అప్ప‌గించేందుకు ఉద్దేశించిన ఒక ఒడంబ‌డిక పై సంత‌కాల‌కు మ‌రియు అనుమోదానికి గాను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం త‌న ఆమోదం తెలిపింది. లిథువానియా నుండి ఉగ్ర‌వాదులు, ఆర్థిక నేర‌గాళ్ళు మ‌రియు ఇత‌ర నేర‌స్తుల అప్ప‌గింతను కోరేందుకు మ‌రియు లిథువానియా కు ఉగ్ర‌వాదులు, ఆర్థిక నేర‌గాళ్ళు మ‌రియు ఇత‌ర నేర‌స్తుల అప్ప‌గించేందుకు ఒక చ‌ట్ట‌బ‌ద్ధ‌మైన ఫ్రేమ్ వ‌ర్క్ రూపకల్పనకు ఈ ఒడంబ‌డిక వీలు క‌ల్పిస్తుంది. అంతేకాకుండా భారతదేశానికి వ్యతిరేకంగా నేరాలకు పాల్పడిన ఉగ్ర‌వాదులు సహా, పారిపోయిన నేర‌గాళ్ళ మీద విచారణను చేపట్టేందుకు వారి అప్ప‌గింత ప్ర‌క్రియ‌లోనూ ఈ ఒడంబడిక స‌హాయప‌డ‌నుంది. ఈ ఒడంబడిక జ‌న బాహుళ్యంలో శాంతిని, స్థిర‌తను నెల‌కొల్ప‌ే ఉద్దేశంతో నేరగాళ్లను చట్టానికి పట్టి ఇవ్వడానికి దోహ‌దం చేయ‌గ‌ల‌దు.
బిర్ చిలారాయ్ జయంతి సందర్భంగా ఆయన్ని గుర్తుచేసుకున్న – ప్రధానమంత్రి

ప్రముఖ బిర్ చిలారాయ్ జయంతి సందర్భంగా, ప్రధానమంత్రి శ్రీ నరేంద్ర మోదీ, ఆయన్ని స్మరించుకున్నారు. ఈ విషయమై, ప్రధానమంత్రి, సామాజిక మాధ్యమం ద్వారా ఒక ట్వీట్ చేస్తూ, "ప్రముఖుడైన బిర్ చిలారాయ్, శౌర్యం మరియు దేశభక్తి కి పర్యాయపదంగా నిలిచారు. ఆయన, ఒక అత్యుత్తమ యోధుడు. ఆయన ప్రజల కోసం మరియు ఆయన పవిత్రంగా భావించిన సూత్రాల కోసం పోరాడారు. ఆయన చూపిన ధైర్య, సాహసాలు, ముందు తరాలకు ప్రేరణగా నిలుస్తాయి. ఆయన జయంతి సందర్భంగా, ఆయన్ని గుర్తు చేసుకుంటున్నాను." అని పేర్కొన్నారు.
ప్రధాన మంత్రి శ్రీ నరేంద్ర మోదీ 2016 సంవత్సరపు పార్లమెంట్ వర్షాకాల సమావేశాలు మొదలవడానికి ముందు పార్లమెంట్ వెలుపల ప్రసార మాధ్యమాలకు ఇచ్చిన ప్రకటన పూర్తి పాఠం

ప్రతి ఒక్కరికీ నమస్కారం, మన దేశానికి స్వాతంత్ర్యం సిద్ధించి 70వ సంవత్సరాన్ని మనం ఈ ఏడాది ఆగస్టు 15న స్మరించుకోబోతున్నందువల్ల ఆ రోజు ఒక ప్రధానమైన మైలురాయి కానున్నది. ఈ ఘడియకు కొద్ది రోజుల ముందుగా పార్లమెంట్ ప్రస్తుత సమావేశాలు ఆరంభం అవుతున్నందువల్ల ఈ సమావేశాలు కూడా ప్రాధాన్యాన్ని సంతరించుకొన్నాయి. దేశం కోసం ప్రాణాలను సైతం అర్పించిన గొప్ప స్వాతంత్ర్య సమర యోధులను వచ్చే పంద్రాగస్టు నాడు మనం జ్ఞాపకం చేసుకోబోతున్నాం. ఈ సారి పార్లమెంట్ సమావేశాల సంరద్భంలో మన 70 ఏళ్ల ప్రస్థానం కొత్త శిఖరాలను అందుకోనున్నది. ఇందుకోసం.. మనం అధిక నాణ్యత కలిగిన చర్చలు జరుపుతూ, ప్రధానమైన నిర్ణయాలను తీసుకోవలసి ఉన్నది. అలా చేసినప్పుడు ఈ దేశం శరవేగంగా ముందుకు సాగగలుగుతుంది. కాబట్టి, మనమందరం దేశానికి ఒక నూతన ఉత్తేజాన్ని అందించి, కొత్త దిశను చూపించేందుకు పార్లమెంట్ లో చేతులు కలపాల్సిన ఆవశ్యకత ఉన్నది. దేశ హితం కోసం, దేశాన్ని శరవేగంగా ముందుకు తీసుకువెళ్లడం కోసం అత్యుత్తమమైన నిర్ణయాలను తీసుకోవడానికి కట్టుబడి ఉన్నామన్న భావనను గత కొన్ని రోజులుగా అన్ని పార్టీలు, అందరు నేతలు.. వ్యక్తిగతంగా గాని, లేదా సమష్టిగా గాని.. పంచుకొన్నారని నేను నమ్ముతున్నాను. మీకందరికీ ఇవే నా శుభాకాంక్షలు. ధన్యవాదములు.
అద‌న‌పు, సంయుక్త కార్య‌ద‌ర్శుల‌తో ప్ర‌ధాన‌మంత్రి మూడో అన్యోన్య‌ స‌మావేశం

ప్ర‌ధాన‌మంత్రి శ్రీ న‌రేంద్ర మోదీ శ‌నివారం నాడు కేంద్ర ప్ర‌భుత్వంలో ప‌నిచేస్తున్న 80 మందికిపైగా అద‌న‌పు, సంయుక్త కార్య‌ద‌ర్శి స్థాయి అధికారుల‌తో స‌మావేశ‌మ‌య్యారు. ఇలాంటి ఐదు భేటీల నిర్వ‌హణ‌కు నిర్ణ‌యించిన నేప‌థ్యంలో తాజాగా మూడో అన్యోన్య స‌మావేశం పూర్త‌యింది. వ్య‌వ‌సాయం, తాగునీరు, పౌర కేంద్ర‌క ప‌రిపాల‌న‌, ఆవిష్క‌ర‌ణ‌, పాల‌న‌లో సామూహిక కృషి, ప్రాజెక్టుల అమ‌లు, విద్య‌, త‌యారీ రంగం, అంత‌ర్గ‌త భ‌ద్ర‌త‌, సౌర‌శ‌క్తి వంటి అంశాల‌పై ఈ స‌మావేశంలో త‌మ అనుభ‌వాల‌ను అధికారులు ప‌ర‌స్ప‌రం పంచుకున్నారు. ఆ త‌ర్వాత ప్ర‌ధాన‌మంత్రి స్పందిస్తూ- ప్రాజెక్టుల ప‌ర్య‌వేక్ష‌ణ కోసం తాను చేప‌ట్టిన వినూత్న కార్య‌క్ర‌మం “ప్ర‌గ‌తి” గురించి ప్ర‌స్తావించారు. త‌యారీ రంగంపై మాట్లాడుతూ- దేశంలో ఎల‌క్ట్రానిక్స్ ఉత్ప‌త్తులకు సంబంధించిన ప‌ర్యావ‌ర‌ణ వ్య‌వ‌స్థ ఇక‌పై వైద్య ప‌రిక‌రాల త‌యారీపై దృష్టి సారించాల‌ని ప్ర‌ధానమంత్రి సూచించారు. ప్ర‌భుత్వం ఒక “స‌జీవ వ్య‌వ‌స్థ‌”గా రూపొందాలంటే పాల‌న‌లో సానుకూల ప‌ని వాతావ‌ర‌ణం నిర్వ‌హించాల్సిన ప్రాముఖ్యాన్ని ప్ర‌ధాని నొక్కిచెప్పారు. కొత్త చ‌ట్టాలు చేసినందువ‌ల్ల పాత చ‌ట్టాల‌ను స‌మీక్షించి అన‌వ‌స‌ర‌మ‌ని భావిస్తే ర‌ద్దు చేయాల‌ని ఆయ‌న చెప్పారు. ప్ర‌పంచ‌వ్యాప్తంగా భార‌త్‌పై సానుకూల వాతావ‌ర‌ణం నెల‌కొనడాన్ని ప్ర‌ముఖంగా ప్ర‌స్తావిస్తూ- 2022నాటిక‌ల్లా న‌వ భార‌త రూప‌క‌ల్ప‌న‌కు త‌గిన సుస్ప‌ష్ట ల‌క్ష్యాల‌తో ప‌నిచేయాల‌ని అధికారుల‌కు సూచించారు. దేశంలో అత్యంత వెనుక‌బ‌డిన 100 జిల్లాల‌పై నిశితంగా దృష్టి సారించాలని, త‌ద్వారా వివిధ అభివృద్ధి పారామితుల మేర‌కు వాటి ప్ర‌గ‌తిని జాతీయ స‌గ‌టు స్థాయికి చేర్చాల‌ని కోరారు.
న్యూ ఢిల్లీ లోని ద్వారక ప్రాంతం సెక్టర్ 24 లో ఉన్న 34.87 హెక్టార్ల భూమిని ప్రతిపాదిత సెకండ్ డిప్లొమేటిక్ ఎన్ క్లేవ్ కోసం ఢిల్లీ డెవలప్ మెంట్ అథారిటీ నుండి  ల్యాండ్ అండ్ డెవలప్ మెంట్ ఆఫీసుకు బదలాయించడానికి ఆమోదం తెలిపిన మంత్రిమండలి

న్యూ ఢిల్లీ లోని ద్వారక ప్రాంతం సెక్టర్ 24 లో ఉన్న 34.87 హెక్టార్ల భూమిని ప్రతిపాదిత సెకండ్ డిప్లొమేటిక్ ఎన్ క్లేవ్ కోసం ఢిల్లీ డెవలప్ మెంట్ అథారిటీ (డి డి ఎ) నుండి ల్యాండ్ అండ్ డెవలప్ మెంట్ ఆఫీసు (ఎల్ & డి ఒ)కు బదలాయించడానికి కేంద్ర మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ప్రస్తుతం చాణక్యపురి లో ఒక డిప్లొమేటిక్ ఎన్ క్లేవ్ ఉన్నది. అక్కడ దౌత్య కార్యాలయాల కోసం భూమిని ఎల్ & డి ఒ కేటాయించింది. ఢిల్లీ లో విదేశీ రాయబార కార్యాలయాలు/ దౌత్య కార్యాలయాల నిర్మాణం కోసం మరింత భూమిని డిప్లొమేటిక్ మిషన్ లు/ అంతర్జాతీయ సంస్థలకు కేటాయించవలసిన అవసరం ఉందన్న అభిప్రాయాన్ని విదేశ వ్యవహారాల శాఖ మంత్రిత్వ శాఖ వ్యక్తం చేసింది. ఇందుకుగాను డి డి ఎ ప్రత్యేకించిన న్యూ ఢిల్లీ లోని ద్వారక ప్రాంతం సెక్టర్ 24 లో ఉన్న 34.87 హెక్టార్ల భూమిని ఎల్ & డి ఒ కు బదలాయిస్తారు. ఈ సంస్థ సంబంధిత భూమిని రాజధాని నగరంలో రెండో డిప్లొమేటిక్ ఎన్ క్లేవ్ కు సమకూర్చుతుంది.
ఫ్రాన్స్ కు చెందిన విదేశీ వ్యవహారాలు మరియు యూరోప్ శాఖ మంత్రి తో సమావేశమైన ప్రధాన మంత్రి

ఫ్రాన్స్ కు చెందిన విదేశీ వ్యవహారాలు మరియు యూరోప్ శాఖ మంత్రి కేథరీన్ కోలోనా గారు ప్రధాన మంత్రి శ్రీ నరేంద్ర మోదీ తో ఈ రోజు న సమావేశమయ్యారు. ఆమె సెప్టెంబర్ 13వ తేదీ మొదలుకొని 15వ తేదీ మధ్య కాలం లో భారతదేశాన్ని ఆధికారికం గా సందర్శించడం కోసం తరలి వచ్చారు. ద్వైపాక్షిక అంశాల ను మరియు పరస్పర హితం ముడిపడిన ఇతర అంశాల ను చర్చించడం తో పాటుగా అధ్యక్షుడు శ్రీ ఇమేన్యుయల్ మేక్రోన్ తరఫు న సహకార పూర్వక మరియు మైత్రి పూర్వక సందేశాన్ని కూడా మంత్రి ఈ సందర్భం లో ప్రధాన మంత్రి కి అందజేశారు. పేరిస్ లో మరియు జర్మనీ లోని శ్లాస్ ఎల్ మావు లో అధ్యక్షుడు శ్రీ ఇమేన్యుయల్ మేక్రోన్ తో ఇటీవల తాను పాల్గొన్న సమావేశాల ను గురించి ప్రధాన మంత్రి శ్రీ నరేంద్ర మోదీ ఆప్యాయం గా గుర్తు కు తెచ్చుకొని, వీలైనంత త్వరలో అధ్యక్షుని కి భారతదేశం లో స్వాగతం పలకాలని వుందన్టూన తన ఆకాంక్ష ను వ్యక్తం చేశారు.
దిల్లీ లోని అలీపుర్ లో జరిగిన దుర్ఘటన గురించి తెలిసి బాధపడ్డ ప్రధానమంత్రి

దిల్లీ లోని అలీపుర్ లో జరిగిన దుర్ఘటన లో ప్రాణ నష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి కార్యాలయం (పిఎమ్ఒ) ఒక ట్వీట్ లో – ‘‘దిల్లీ లోని అలీపుర్ లో సంభవించిన దుర్ఘటన గురించి తెలిసి బాధపడ్డాను. తమ ప్రియతముల ను కోల్పోయిన వ్యక్తుల కు కలిగిన శోకం లో నేను సైతం పాలుపంచుకొంటున్నాను. ఈ దుర్ఘటన లో గాయపడ్డ వారు అతి త్వరగా తిరిగి ఆరోగ్యవంతులు కావాలంటూ ఆ ఈశ్వరుడి ని నేను ప్రార్థిస్తున్నాను: ప్రధాన మంత్రి’’ అని పేర్కొంది.
సీఆర్‌పీఎఫ్ అమ‌ర‌వీరుల సంస్మ‌ర‌ణ పుస్త‌కం విడుద‌ల చేసిన ప్ర‌ధాని

అక్టోబ‌రు 21న పోలీసు అమ‌ర‌వీరుల సంస్మ‌ర‌ణ దినోత్స‌వాన్ని పుర‌స్క‌రించుకొని ప్ర‌ధాన‌మంత్రి శ్రీ న‌రేంద్ర‌మోదీ యోధుల సంస్మ‌ర‌ణ‌ అనే ఓ పుస్త‌కాన్ని ఆవిష్క‌రించారు. విధినిర్వ‌హ‌ణ‌లో ఉంటూ త‌మ ప్రాణాల‌ను త్యాగం చేసిన సీఆర్‌పీఎఫ్ పోలీసు వీరుల సంస్మ‌ర‌ణార్థం రూపొందించిందీ పుస్త‌కం. 2014లో డీజీపీల వార్షిక స‌ద‌స్సులో మాట్లాడినప్పుడు- ప్ర‌తి పోలీసు ద‌ళం కూడా త‌మ వీరుల త్యాగాల‌ను నిక్షిప్తం చేయాల‌ని, త‌ద్వారా అవి భావి త‌రాల‌కు స్ఫూర్తినిస్తాయ‌ని ప్ర‌ధాని శ్రీ మోదీ పేర్కొన్న సంగ‌తి ఈ సంద‌ర్భంగా గ‌మ‌నార్హం. ఈ పుస్త‌కం ప్ర‌తుల‌ను దేశంలోని త‌మ అమ‌ర‌వీరుల కుటుంబాల‌కు సీఆర్‌పీఎఫ్ అంద‌జేస్తుంది.
సెల్వి జె. జయలలిత కన్నుమూత పట్ల సంతాపం తెలిపిన ప్ర‌ధాన మంత్రి శ్రీ న‌రేంద్ర మోదీ

సెల్వి జె. జయలలిత కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. “సెల్వి జె. జయలలిత కన్నుమూత పట్ల తీవ్ర దు:ఖం పొందుతున్నాను. ఆమె మరణం భారతదేశ రాజకీయాలలో భారీ శూన్యాన్ని మిగిల్చింది. జయలలిత గారు పౌరులతో మెలిగే తీరు, పేదలు, అణగారిన వర్గాలు మరియు మహిళల సంక్షేమం పట్ల ఆమె వ్యక్తం చేసే ఆందోళన సదా ప్రేరణను కలిగించేవే. తమిళ నాడు ప్రజలకు కలిగిన శోకాన్ని, వారి మనోభావాను నేను పంచుకొంటున్నాను. పూరించ శక్యం కానటువంటి ఈ నష్టాన్ని భరించగలిగేందుకు వారికి నైతిక ధైర్యాన్ని ఆ ఈశ్వరుడు ప్రసాదించు గాక. జయలలిత గారిని కలిసి మాట్లాడే అవకాశం నాకు ఎన్నో సార్లు లభించింది; ఆ సందర్భాలను నేను ఎప్పటికీ మనస్సులో ఉంచుకొంటాను. ఆమె ఆత్మకు శాంతి లభించు గాక” అని ప్రధాన మంత్రి పేర్కొన్నారు.
ప‌శ్చిమ బంగాల్ లోని ముర్శిదాబాద్ లోను, క‌ల్యాణి లోను 250 ప‌డ‌క‌లతో ఉండే రెండు తాత్కాలిక కోవిడ్ ఆసుప‌త్రుల ను పిఎమ్ కేర్స్ ద్వారా ఏర్పాటు చేయడం జ‌రుగుతుంది.

ప‌శ్చిమ బంగాల్ లోని ముర్శిదాబాద్ లో, క‌ల్యాణి లో 250 ప‌డ‌క‌ల తో ఉండే రెండు తాత్కాలిక కోవిడ్ ఆసుప‌త్రుల ను డిఆర్‌డిఒ ద్వారా ఏర్పాటు చేయ‌డం కోసం 41.62 కోట్ల రూపాయ‌ల‌ ను కేటాయించాల‌ని ప్రైమ్ మినిస్ట‌ర్స్ సిటిజన్ అసిస్టెన్స్ ఎండ్ రిలీఫ్ ఇన్ ఇమ‌ర్జ‌ెన్సి సిట్యువేశ‌న్స్ (పిఎమ్ కేర్స్) ఫండ్ ట్ర‌స్టు నిర్ణ‌యించింది. దీనికోసం భార‌త ప్ర‌భుత్వ ఆరోగ్యం, కుటుంబ సంక్షేమ మంత్రిత్వ శాఖ‌ తో పాటు ఆ రాష్ట్ర ప్ర‌భుత్వం కూడా మౌలిక స‌దుపాయాల సంబంధిత మ‌ద్ధ‌తు ను కొంత వరకు స‌మ‌కూర్చ‌డం జరుగుతుంది. కోవిడ్ స్థితి ని ప్ర‌భావ‌వంత‌మైన విధం గా నిర్వ‌హించ‌డానికి ప‌శ్చిమ బంగాల్ లో ఆరోగ్య రంగ మౌలిక స‌దుపాయాల ను ఈ ప్ర‌తిపాద‌న పెంచ‌నుంది. ప్రైమ్ మినిస్ట‌ర్స్ సిటిజ‌న్ అసిస్టెన్స్ ఎండ్ రిలీఫ్ ఇన్ ఇమ‌ర్జ‌ెన్సి సిట్యువేశ‌న్స్ (పిఎమ్ కేర్స్) ఫండ్ ట్ర‌స్టు ఆరోగ్య రంగ మౌలిక స‌దుపాయాల క‌ల్ప‌న ను అభివృద్ధి ప‌ర‌చ‌డం లో త‌న వంతు తోడ్పాటు ప్రయాసల లో భాగం గా బిహార్‌, దిల్లీ, జ‌మ్ము, శ్రీన‌గ‌ర్ ల‌లో సైతం కోవిడ్ ఆసుప‌త్రుల‌ ఏర్పాటు లో సాయాన్ని అందించింది.
అవినీతి, ఉగ్రవాదం మరియు నల్లధనానికి వ్యతిరేకంగా ప్రస్తుతం జరుగుతున్న యజ్ఞంలో హృదయపూర్వకంగా పాలుపంచుకొంటున్నందుకు ప్రజలకు ప్రణామం అర్పించిన ప్రధాన మంత్రి

నగదు రహిత చెల్లింపులకు మరియు ఆర్థిక లావాదేవీలలో అత్యాధునిక సాంకేతిక విజ్ఞానికి అలవాటుపడాలని ప్రజలకు ఆయన విజ్ఞప్తి చేశారు అవినీతికి, ఉగ్రవాదానికి మరియు నల్లధనానికి వ్యతిరేకంగా ప్రస్తుతం జరుగుతున్న యజ్ఞంలో హృదయపూర్వకంగా పాలుపంచుకొంటున్నందుకు భారతదేశ ప్రజలకు ప్రధాన మంత్రి శ్రీ నరేంద్ర మోదీ నమస్కరించారు. ఆయన తన అభిప్రాయాలను ట్విటర్ లో ఒకదాని తరువాత మరొకటిగా పొందుపరుస్తూ, ప్రభుత్వం తీసుకున్న ‘నోట్ల చలామణిని రద్దు’ నిర్ణయం తాలూకు ప్రయోజనాలను గురించి చెప్పుకొచ్చారు. నగదు రహిత చెల్లింపులను ప్రజలు ప్రోత్సహించాలని, వారి ఆర్థిక లావాదేవీలలో అత్యాధునిక సాంకేతిక విజ్ఞానాన్ని మేళవించాలని కూడా ఆయన కోరారు. “అవినీతికి, ఉగ్రవాదానికి మరియు నల్లధనానికి వ్యతిరేకంగా ప్రస్తుతం సాగుతున్న యజ్ఞంలో హృదయపూర్వకంగా పాలుపంచుకొంటున్నందుకు భారతదేశ ప్రజలకు ఇదే నా వందనం. ప్రభుత్వం తీసుకున్న నిర్ణయం మన దేశ ఆర్థిక వ్యవస్థకు వెన్నుముకగా ఉన్న రైతులకు, వ్యాపారులకు, కార్మికులకు అనేక లాభాలను అందించగలుగుతుంది. ప్రభుత్వం చేపట్టిన చర్య కొంత మేరకు అసౌకర్యం కలిగిస్తుందని నేను ఎప్పుడూ చెబుతూనే వచ్చాను. అయితే, ఈ స్వల్పకాలిక కష్టం పోను పోను లాభాలకు బాట వేస్తుంది. గ్రామీణ భారతావని పురోగతిని, మరియు సమృద్ధిని అవినీతి మరియు నల్లధనం ఇక ఎంత మాత్రం కుదించలేవు. మన పల్లెలు వాటికి చెందవలసిన దానిని పొందే తీరాలి. నగదు రహిత చెల్లింపులకు అలవాటు పడేటందుకు, ఆర్థిక లావాదేవీలలో అత్యాధునిక సాంకేతిక విజ్ఞానాన్ని మిళితం చేసేటందుకు మనం ఒక చరిత్రాత్మక అవకాశాన్ని దక్కించుకొన్నాము. నా యువ మిత్రులారా, మార్పునకు ప్రతినిధులు మీరు. భారతదేశాన్ని అవినీతి బారి నుండి విముక్తం చేసి, మరిన్ని నగదు రహిత లావాదేవీలు చోటు చేసుకొనేటట్లుగా మీరు జాగ్రత్తలు తీసుకోండి. మనమంతా కలిసి నల్లధనాన్ని భారతదేశం ఓడించేటట్లు సంకల్పం చెప్పుకోవాలి. ఇది పేదలు, ఈ మధ్యే మధ్యతరగతి స్థాయికి ఎదిగిన వారు, మధ్యతరగతి వారు మరియు భవిష్యత్తు తరాల వారు లాభపడేందుకు తగిన శక్తిని అందించగలుగుతుంది” అని ప్రధాన మంత్రి వివరించారు.
స్థిరాస్తి (క్రమబద్దీకరణ, అభివృధ్ధి) బిల్లు 2015కు కేంద్ర మంత్రివర్గం ఆమోదం

‘స్థిరాస్తి (క్రమబద్దీకరణ, అభివృధ్ధి) బిల్లు 2015’ వినియోగదారుల ప్రయోజనాలను కాపాడేదిగా, రియల్ ఎస్టేట్ లావాదేవీల్లో పారదర్శకతను పెంపొందించేదిగా ఉండటంతో పాటు ప్రాజెక్టులు సరైన సమయంలో పూర్తయ్యేలా భరోసాను కూడా ఇస్తుంది. ఈ బిల్లు వల్ల రియల్ ఎస్టేట్ రంగం సమాంతర అభివృద్ధి, ఈ రంగంలో నెలకొన్న వివాదాల వేగవంతమైన పరిష్కారానికి ఏకీకృత‌ నిబంధనల అమలుకు అనువైన వాతావరణం నిర్మితమవుతుంది. దీని వల్ల రియల్ ఎస్టేట్ రంగంలో దేశీయ, విదేశీ పెట్టుబడులు ఊపందుకుంటాయి. కేంద్ర ప్రభుత్వం ప్రతిష్ఠాత్మకంగా ప్రవేశపెట్టిన ‘అందరికీ ఇళ్లు’ పథకానికి ప్రైవేటు భాగస్వామ్యం పెరగటానికి ఈ బిల్లు ఎంతగానో తోడ్పడుతుంది.‘రియల్ ఎస్టేట్ రెగ్యులేటరీ అథారిటీ’ ద్వారా వినియోగదారులకు, ఆస్తుల రిజిస్ట్రేషన్ సమయంలోనే ప్రమోటర్లు, రియల్ ఎస్టేట్ ఏజెంట్లు అన్ని పత్రాలను బహిర్గతం చేయాల్సి ఉంటుంది. రియల్ ఎస్టేట్ రంగంలో పారదర్శకత, జవాబుదారీతనం పెంచటం ద్వారా వినియోగదారుల్లో ఈ రంగంపై నమ్మకం పెరిగేందుకు దోహదపడుతుంది. తద్వారా ఆర్థిక మార్కెట్లు, పెట్టుబడులు పెరిగేందుకు మార్గం సుగమం అవుతుంది. సమర్థవంతంగా ప్రాజెక్టుల నిర్వహణ, నైపుణ్యం, ప్రమాణీకరమైన పనుల వల్ల రియల్ ఎస్టేట్ రంగం సమాంతరంగా అభివృద్ధి చెందటానికి ఈ బిల్లు తోడ్పడుతుంది. ఈ బిల్లులోని విశేషాంశాలు కింది విధంగా ఉన్నాయి: 1. వాణిజ్య, గృహ‌ సంబంధ ప్రాజెక్టులకు ఇది వర్తిస్తుంది. 2. రాష్ట్రాలు/కేంద్రపాలిత ప్రాంతాల్లో ఈ రంగంలోని లావాదేవీలను నియంత్రించేందుకు రియల్ ఎస్టేట్ రెగ్యులేటరీ అథారిటీ ఏర్పాటు 3. అథారిటీతో రియల్ ఎస్టేట్ ప్రాజెక్టులు, ఏజెంట్ల రిజిస్ట్రేషన్ 4. రిజిస్టర్ అయిన ప్రాజెక్టులు, ప్రమోటర్లు/రియల్ ఎస్టేట్ ఏజెంట్ల వివరాలు, ప్రాజెక్టు లేఔట్ ప్లాన్, భూ స్థితి, ప్రభుత్వ ఆమోదం, ఒప్పందాలతోపాటు కాంట్రాక్టర్లు, ఆర్కిటెక్టులు, నిర్మాణ ఇంజనీర్లు మొదలైన వివరాలు తప్పనిసరిగా వెల్లడి చేయవలసి ఉంటుంది. 5. ప్రాజెక్టు నిర్ణీత సమయంలో పూర్తయ్యేందుకు వినియోగదారులు డిపాజిట్ చేసిన సొమ్ము వినియోగానికి ప్రత్యేకంగా బ్యాంకు అకౌంటును తీసుకోవాలి. దీని ద్వారానే అన్ని నిర్మాణ పనులు జరగాలి. 6. అప్పిలేట్ ట్రైబ్యునళ్ల ఏర్పాటు, న్యాయ అధికారుల నియామకం ద్వారా స్థిరాస్తి రంగంలోని వివాదాలకు త్వరితగతిన పరిష్కారం. 7. స్థిరాస్తి వివాదాలను సివిల్ కోర్టుల పరిధి నుంచి తప్పించి.. వినియోగదారుల కోర్టు పరిధిలోకి తీసుకురావటం. 8. వినియోగదారుల అనుమతి లేకుండా ప్రమోటర్లు నిర్మాణం ప్లాన్లు, డిజైన్ మార్చరాదు. 9. స్థానిక పరిస్థితులకు అనుగుణంగా రాష్ట్ర ప్రభుత్వాలు బిల్లులో మార్పులు చేసుకోవటం, రెగ్యులేటరీ అథారిటీ నిబంధనల్లో మార్పులు చేసుకోవచ్చు.
రాణి గైదిన్ల్యూ శతజయంతి ఉత్సవాలను ప్రారంభించిన  ప్రధాని నరేంద్ర మోదీ

భారతదేశ స్వాతంత్య్ర పోరాటానికి ప్రతీకగా విరాజిల్లిన రాణి గైదిన్ల్యూ శతజయంతి ఉత్సవాలను భారత ప్రధాని నరేంద్ర మోదీ ఈ రోజు ప్రారంభించారు. ఈ సందర్భంగా ఆయన రాణి గైదిన్ల్యూ స్మారక నాణాన్ని విడుదల చేశారు. ప్రధాని మాట్లాడుతూ స్వాతంత్య్ర సమర యోధుల పోరాటాలు, వారు సాధించిన విజయాల గురించి, ముందు తరాలకు తెలియజెప్పాల్సిన బాధ్యత మనపై ఉందని, రాణి గైదిన్ల్యూ లాంటి సమర యోధుల గురించి తెలియాల్సినంతగా ప్రజలకు తెలియకపోవడం బాధాకరమన్నారు. భారత స్వాతంత్య్ర సంగ్రామంలో రాణి గైదిన్ల్యూ సేవలను ప్రధాని గుర్తు చేసుకున్నారు. రాణి మా నాగా ప్రజల కోసం చేసిన పోరాటం, భారత దేశాన్ని ఏకం చేయడంలో కీలకపాత్ర పోషించిందని, మహాత్ముని సందేశాన్ని ఈశాన్య భారత దేశం అంతా వ్యాప్తి చేయడంలో ఆమె ఎనలేని కృషి చేశారని ప్రధాని అన్నారు. భారత దేశానికి స్వాతంత్య్రం వచ్చిన తర్వాత చాలా సంవత్సరాల వరకూ కూడా ఆమె తన స్వగ్రామానికి వెళ్లలేక పోవడం విచారకరమని, భారత దేశం రాజులతోను, పరిపాలకులతోనూ ఏర్పడినది కాదని, ప్రజలచేత ఏర్పడిన దేశమని ప్రధాని వ్యాఖ్యానించారు. ప్రస్తుత ప్రపంచం వాతావరణ మార్పులపై ఎదుర్కొంటున్న సమస్యలకు రాణి మాత ఆలోచనలు దృక్పథాలు పరిష్కార మార్గాలను ప్రతిబింబించే విధంగా ఉన్నాయని ప్రధాని అన్నారు. ఈశాన్య భారత దేశంలో జరుగుతున్న అభివృద్ధి దేశ అభివృద్ధికి ఎంతగానో ఉపయోగ పడుతుందన్న ప్రధాని, బంగ్లాదేశ్ తో కుదుర్చుకున్న సరిహద్దు ఒప్పందం ఈశాన్య భారతావనిని అభివృద్ధి ప‌థంలోలోకి తీసుకువెళ్లడమే గాక, దేశంలోని మిగిలిన ప్రాంతాలతో ఈశాన్య రాష్ట్రాలను కలిపేందుకు ఎంతగానో దోహదపడుతుందని ఆయన అభిప్రాయపడ్డారు. గత ప్రభుత్వాలు చేసిన నిర్విరామ ప్రయత్నాల ఫలితంగా నాగా శాంతి ఒప్పందం కుదిరిందని ప్రధాని అన్నారు. ఈ కార్యక్రమంలో ప్రధానితో పాటు నాగాలాండ్ గవర్నర్ పి.బి. ఆచార్య, ఆ రాష్ట్ర ముఖ్యమంత్రి టి.ఆర్. జెలియాంగ్, మణిపూర్ ముఖ్యమంత్రి ఓ.ఇబోబి సింగ్, కేంద్ర మంత్రులు రాజ్ నాథ్ సింగ్, అరుణ్ జైట్లీ, డా. మహేష్ శర్మ, డా. జితేంద్ర సింగ్ తదితరులు పాల్గొన్నారు.
హ‌రియాణా ను సంద‌ర్శించిన ప్ర‌ధాన మంత్రి;  స‌ర్ ఛోటూ రామ్ విగ్ర‌హావిష్క‌ర‌ణ తో పాటు రైలు పెట్టెల మ‌ర‌మ్మ‌తు క‌ర్మాగారానికి శంకుస్థాప‌న‌

ప్ర‌ధాన మంత్రి శ్రీ న‌రేంద్ర మోదీ హ‌రియాణా లోని రోహ్‌త‌క్ లో గ‌ల సాంప్‌లా ను ఈ రోజు సంద‌ర్శించారు. ఆయ‌న దీన‌బంధు స‌ర్ ఛోటూ రామ్ విగ్ర‌హాన్ని ఆవిష్క‌రించారు. ఒక జ‌న స‌భ‌ లో ప్ర‌ధాన మంత్రి సోనీపత్ లో రైలు పెట్టెల మ‌ర‌మ్మ‌తు కార్ఖానా కు శంకుస్థాప‌న సూచ‌కంగా ఒక ఫ‌ల‌కాన్ని ఆవిష్క‌రించారు. ఈ కర్మాగారం పూర్తి అయిందంటే గ‌నుక ఉత్త‌ర ప్రాంతం లో రైలు పెట్టెల మ‌ర‌మ్మ‌తు, ఇంకా నిర్వ‌హ‌ణ స‌దుపాయాలు క‌లిగివున్నటువంటి ఒక ప్ర‌ధాన కేంద్రం గా నిలవనుంది. దీనిని మాడ్యుల‌ర్, ఇంకా ప్రీ ఫ్యాబ్రికేటెడ్ నిర్మాణ ప‌ద్ధ‌తుల‌ను, ఆధునిక యంత్ర సామ‌గ్రి ని మరియు ప‌ర్యావ‌ర‌ణ హిత‌క‌ర‌మైన ప‌ద్ధ‌తుల‌ను వినియోగించుకొంటూ ఏర్పాటు చేస్తున్నారు. ఈ సంద‌ర్భంగా ప్ర‌ధాన మంత్రి మాట్లాడుతూ, చౌధరీ ఛోటూ రామ్ గారు సామాజిక సంస్క‌ర్త‌ లలో ఒక‌ర‌ని, భార‌త‌దేశానికి ఒక ప్ర‌ధానమైన తోడ్పాటు ను అందించార‌ని చెప్పారు. అణ‌చివేత కు గురైన వ‌ర్గాలు మ‌రియు అనాద‌ర‌ణ‌కు లోనైన వ‌ర్గాల వారి త‌ర‌ఫున త‌న స్వ‌రాన్ని గ‌ట్టిగా వినిపించిన వారి లో స‌ర్ ఛోటూ రామ్ ఒక‌రు అంటూ ఆయ‌న అభివ‌ర్ణించారు. రైలు పెట్టెల మ‌ర‌మ్మ‌తు క‌ర్మాగారం ఒక్క సోనీపత్ అభివృద్ధి కే కాక యావ‌త్తు హ‌రియాణా రాష్ట్రం అభివృద్ధి కి కూడా తోడ్ప‌డగలద‌ని ప్ర‌ధాన మంత్రి చెప్పారు. ఈ ప్రాంతం లో చిన్న న‌వ పారిశ్రామికు ల‌కు ప్ర‌యోజ‌న‌కారి కావ‌డం తో పాటు యువ‌తీయువ‌కుల‌కు ఉపాధి ని సైతం క‌ల్పించగలదని ఆయ‌న అన్నారు. స‌ర్ ఛోటూ రామ్ యొక్క దార్శ‌నిక‌త ను ప్ర‌ధాన మంత్రి శ్లాఘించారు. ఈ సంద‌ర్భం లో భాక్రా ఆన‌క‌ట్ట ను గురించి కూడా ఆయ‌న వివ‌రించారు. రైతుల‌ కు గిట్టుబాటు ధ‌ర‌ ల‌ను అందించడానికి స‌ర్ ఛోటూ రామ్ చేప‌ట్టిన కార్య‌క్ర‌మాల‌ ను గురించి ప్ర‌ధాన మంత్రి ప్ర‌స్తావించారు. ఈ విష‌యం లో కేంద్ర ప్ర‌భుత్వం తీసుకొన్న చ‌ర్య‌ల‌ ను గురించి కూడా ఆయ‌న వివ‌రించారు. ‘ఆయుష్మాన్ భార‌త్’ ప‌థ‌కం యొక్క పురోగ‌తి ని గురించి ప్ర‌ధాన మంత్రి వివ‌రిస్తూ, ఈ ఆరోగ్య హామీ ప‌థ‌కం తొలి ల‌బ్దిదారు ఈ రాష్ట్రానికి చెందిన‌ వారే అన్నారు. రెండు వారాల లోప‌ల 50 వేల మంది కి పైగా ప్ర‌జ‌లు ఈ ప‌థ‌కం ప్ర‌యోజ‌నాల‌ ను అందుకొన్నార‌ని చెప్తూ ఆయ‌న త‌న సంతృప్తి ని వ్య‌క్తం చేశారు. “బేటీ బచావో, బేటీ పఢావో” ప‌థ‌కం లో భాగంగా సాధించిన సాఫ‌ల్యాల‌ ను గురించి ప్ర‌ధాన మంత్రి ప్ర‌స్తావించారు. హరియాణా ప‌ల్లె లలో జ‌న్మించిన బాలిక‌లు ప్ర‌పంచ క్రీడా మైదానం లో దేశాని కి గ‌ర్వ‌కార‌ణం గా నిలుస్తున్నార‌ని ఆయ‌న తెలిపారు. అలాగే, హ‌రియాణా యువ‌త భార‌త‌దేశాన్ని ప్ర‌పంచ క్రీడా శ‌క్తి గా చూపించ‌డం లో దోహ‌ద‌ ప‌డుతున్నార‌ని ఆయ‌న పేర్కొన్నారు. ఇవి స‌ర్ ఛోటూ రామ్ స్వ‌ప్నాల‌ ను సాకారం చేసే దిశ‌ గా మ‌నం శ‌ర వేగం గా పురోగ‌మిస్తున్నామ‌నడానికి సూచికలు అని ఆయ‌న అన్నారు.